
Taqleed kis trah jamid ban gyi or fikri o amli zindagi kis trah ta'atul ka shikar 



ho gyi? 



Barr e Sagheer Pak o Hind (sub continent) main jab Bartanavi Samjraj Musallat (i=>L^) hua to 
Musalmano ki Fqhi or Qanooni Fikr main Mukhtalif Taghayyur (jpi - Variances) Waqiya hue. Sab se bra 
Taghayyur ye paida hua kay "Shara'e Adalton" (ui^ ^ j^)/(lslamic Supreme Law of the Land) kay 
nizam ka khatima ho gya. In Shara'e Adalton kay Nizam main Gosha e Zindagi kay tamam pehluon ka 
ehata kia jata Chahay wo "Hukumti Umoor hon, Iqtasadi Umoor hon, Sayasi Umoor hon ya Khandani 
umoor hon. Algharz zindagi kay har pehlu ko Shariat e Islamia kay tanazur main parkha (l&Zjs.) jata tha. 
Mgr Bartanvi Samjraj nay in "Shara'e Adlton" ka Nizam khatam kr kay is ki jaga "Shara'e Qanoon ^ j& 
jjj^" ko Naye Nizam kay teht Mehz "Shakhsi Qanoon" (Personal Law) ka darja de dia. Is personal Law 
main sirf Family laws, Nikah Talak kay mamlaat, Warasat or hiba wgera kay laws Shamil thy. Yani purely 
wo laws jo insan ki Skhasi zindagi se mutalik hen or Family life se mutalik hen jis ka direct Riyasat kay 
sath or Riyasat kay Sayasi, Iqtesadi, Tahzeebi or Saqafti umoor kay sath koi taluk or amal dakhal nhi hota 
in ko mehs "Shara'e Qanoon" ka darja sirf "Shakhsi Qanoon" ko de dia. 

Us dor e Tasallut(-i=^i) or us kay bad or aj tak "Shara'e Adalton" maiin sirf "Shakhsi Qanoon" (personal 
law) nafiz raha or baki tamaam Laws (Qawaneen) Secular (Ladeen) ho gye. 

Is se Zindagi 2 ikayon ,Mazhabi or Secular (La deen) (uj^'/Units) main taqseem ho gyi. Jab kay is se 
pehle zindagi main aik wahdat(^>-^ j) , totality or unity thi. Us main Qawaneen or Ahkam kay aitbar se 
koi tafreeq (Jwj^/Discrimination) nhi thi or adalten bhi wahdat kay tor pe qanoon ko nafiz krti thi. Mgr 
jab Shara'e Adalton ko mehz Shakhsi qanoon ka darja mila to zindagi 2 ikayon main taqseem ho gyi , aik 
religious entity or dusri secular entity. Shakhsi mamlaat(issues) Shara'e noeyat(^c- ^/nature) kay reh gya 
or baki tmaam riyastidP^j) mamlaat secular or ladeen ho gye. Ab Nikah kay Masayel, Warasat kay 
Masayel, Waseeyat kay Msayel, hiba, Taharat, Ibadat or Mamlat or is kisam kay chotay motay masayel 
wo Shara'e Qanoon kay nichay Chalay gye , or baki sary mamlat(^^Wissues) secular ho gye. 

Angrezon ki ghulami kay us dor e zwal se le kr ab tak is qadar taghayyur aya kay phr Islami 



Mumalik(^J^) main Islami Qanoon Sazi(LsJ— jj^/legislation) ka jitna bhi kam hua or jitni bhi Islami 
Qanoon sazi hui wo sab "Shakhsi Dairay" main hui. Agr ap Islami qanoon sazi ki tareekh utha k dekh len 
to ap ko andaza ho jye ga kay fiqhi or qanooni zindagi main kitna taghayyur aya or Shariat ka diara kitna 
tang kr dia gya. 

2 Sadiyon tak jab zindagi 2 ikayon main munqasim(^u) ho kr chalay or "Shara'e Qanoon" sirf Shakhsi 
Mamlaat tak mehdood ho gya ho or 2 saadiyon main 5 se 6 naslen is zehni or fikri ghulami main guzr 
jyen or zehni tor per is fikar ko qubool kiye hue or amali tor per nafiz kiye hue ho to is ka 
nateeja(~^/result) ye nikla kay Mazaahib e Fiqhi main se kisi aik ko apnany ka jo taqleed ka 
tasawur(jj^) chala a rha tha wo tasawur e Taqleed Jumood(^>*?./stagnation) or Ta'atul(Ji«j/deadlock) 
main badal gya. Or jo hamari amali zindagi thi us main "Shara'e" fikr , Shara'e tahqeeq or fiqa jamid ho 
gyi. Chunkay phr tahqeeq, tasneef o taleef, fatawa tamam ki tmam cheezon ka daira aa jaa kay 

Shakhsi Qanoon kay andar ho gya. 

Qu kay secular mamlaat ko pehle hi Shara'e Qanoon se nikal dia gya to un kay baray main kisi ko ulma 
se puchny ki zrurt hi na rhi. Is ka matlab ye kay jab Society main 2 qanoon chalnay Igay jin main Shariat 
ka qanoon sirf "Shakhsi Mamlaat" ko deal kr rha ho or deegar mamlaat ko secular law deal kr rha ho to 
phr zahir si bat hai kay log ulma se sirf "Shakhsi Mamlaat" main hi ruju itJ+j) kren gy. Is lye ulma se 
sirf masayel hi nikah kay, talaq kay, taharat kay, Ibadat kay or munaqhat kay puchay janay Igay. Chunkay 
'Shara'e Qanoon tha hi Shakhsi mamlat main raaij(^l j) or baki qanoon secular or ladeen tha is lye ulma 
se un kay baray main na swal kia gya or na hi ulma ne un main tahqeeq or fikr zruri smji. 

Ab"Taharat" kay adaab hen or Ibadaat kay kuch aisy masayel hen jin main "Ijtehad" ki boht kam zrurt 
parti hai- or ye masayel woh hain jo hmesha say "Settled" hen , or halaat jitnay badalty rhen in main 
siwaye kuch choti moti tabdeelion kay or kuch neya pan ru numa(^ jj) nhi ho skta- Maslan, Nikah ka 
treeeka badalnay ki kya zrurt par skti hai?.. Siwaye is kay Larka or Larki ka Telephone pe nikah ho skta 
hai ya nhi...? 

Isi Trah Taharat kay Masayel main ziada se ziada kya tabdeeli a skti hai? 

Ibadaat or Treeka e Nmaz main kya ijtehad ki zrurt par skti hai...? halaat jitnay bhi badal jyen Treeka e 
Namaz to wohi rehe ga.. 



Lekin , jab masayel main Tabdeeli hoti hai or naye taqazay paida hotay hen tab Mufti or Alim ko naye 
siray se ghor o fikar krne ki zrurt mehsus hoti hai. Phr wo lstanbat(M^I/deducting) krta hai, 
lstikhraj(<rl j^l/derive) krta hai , Tahqeeq krta hai Takhreej krta hai.. ye sari zrurt us wakt mehsus hoti 
hai jab halat main tabdeeli paida hoti hai or pehle se ilm ka mawad jo fatwa(cs j&) ki surat main, Qaza 
ki surat main , tahqeeq ki surat main mojud hota hai, Wo fiqhi mawad naye tabdeel shuda halat kay 
mutabik masayel ko hai nhi kr pata , naye halat kay masayel main ya milti julti surat hoti hai ya bilkul hi 
aik nayi surat e hai paida ho jati hai. Tab Aalim asal ko samnay rakh kr us Fara'a kay lye phr "Qayas" krta 
hai. Ittehad e Ellat (^^J talash krta hai, yani pehle se mojud jo ahkam hain khawah wo kitab Allah ki 
Nusoos main se hon Sunnat ki Nusoos main se hon ya ijma'a ki Shakal main hon, un kay hawalay se qyas 



krta hai or nayi se nayi rahen talash krta hai. Isi se ilm main "Taharruk^j^" or 
"irtiqa(*^jl/evolution)" paida hota hai. 

-oTez raftari se halat main paida honay wali tabdeelian "Mohaqiqeen(ojaa=^)" ko, Ulma ko, Fuqaha ko 
aram se bethnay hi nhi detin.. phr wo kitabon ki traf Ruju krty hen or masayel kay hai ko nikal kr pesh 
krty hen- or jahan hai na milay waha mazeed tahqeeq kr kay us ka hai nikalty hen— yehi "Zaili" 
ijtehadaat J^" kay darwazay hoty hen jo khulty hen or agay bat chalti chali jati hai. 

Or agr halat main tez raftari se tabdeeli hi na aye...??? or masayel usi noeyat(^jJc.jj) kay rhen jese pehle 
thy , to woh Alim ftawa ki kutub uthaye ga juziyaat ko talash kr k hawala jat kay sath likh kay fatwa likh 
de ga- tahqeeq or takhleeq us ka kam nhi rhe ga- 

Goya jin masayel e hayat{^L»a. JjL«m) main shariat ka Qanoon baqi raha un main tabdeeli koi nhi thi or 
agr thi bhi to boht kam thi is lye us main tahkeeq ki or ijtehad ki zrurt hi nhi thi.- Or jin masayel main 
tezi se tabdeeli ho rahi thi or naye se naye taqazay ubhar{j$jl/emerg) rhe thy or jahan "Ijtehad" or 
Tahqeeq ki zrurt thi un ko unho nay Shariat kay Dairay se pehle hi kharij kr dia tha. Or ye Bartanvi 
Samraj{£l^t— tfj^ji) ki bari sochi smji sazish thi. 

AB ULMA IJTEHAD KAY SARY DRWAZAY BAND KRNAY KA FAISLA NA KRTY TO KYA KRTY? 
Un kay lye ijtehad ki zrurt hi nhi thi- 

Jab kay "Ijtehad" ki zrurt "Sayasi" Masyel main thi. Ma'ashi masayel main thi , adalti masayel main thi, 
hukumti masayel main thi, Internation Affairs main iktehad i zrurt thi- Banking ki field main ijtehad ki 
zrurt thi- or isi trah degar mamlat main.. 

Mgr in "Mazkoor Bala" masyel ko Shariat kay qanoon se pehle hi kharij kr dia gya so in masayel main 
ijtehad ki behs hi na hui. jab in ko shariat kay qanoon kay dairay main hi nhi rakha to phr waha ijtehad 
kesa??? kyun kay angrezon ne or gher islami muqanina ne apne muqarar krda qanoon raij kr dye is lye 
wo mamlat shariat se wese hi kharij ho gye-or jo mamlat shariat kay thy wahan ijtehad ki koi khas zrurt 
hi nhi thi- 

Is ko ham is trah keh skty hen kay jo "Ijtehad" Talab msyel thy wo Shara'e Qanoon kay dairay se hi 
amalan kharij ho gye, or Shari'e qanoon kay dairay main sirf wohi masayel rhe jo bil umoom ijtehad 
talab na thy. 

Is ka natija ye hua kay "IJTEHAD" kay tamam Darwazy mukamal tor per band kr diye gye- 

Ab Fiqa kay baab main boht limited scope reh gya or is per jitna bhi kam hua us ka daira mehdood hi 
hai. Ap mukhtalif Fatwa ki kutub utha k parh len, ap jan jyen gay k har sahib e fatawa ne jitna b kam kia 
hai woh kis maslay per kia hai- ap jan jyen gay k "Sayasi" Masyel , Ma'ashi masayel , adalti masayel , 
hukumti masayel main boht kam mawad milay ga. 

Algharz Taqleed ka Tasawur Jamid ho gya or "Ijtehad" ka drwaza mukamal tor pe band ho gya. 
Dor e Hazir kay Jamad Muqalideen ka Dohra Maiyar 



Aima ne llmi aitbar se kitabon main "Ijtehad" ki mukhtalif Iqsam byan ki hain, ye Iqsam un Ulma ne pesh 
ki thi jin kay pesh e nazar deen or shariat ka Tahafuz bhi tha or ilm ka "Irtiqa" bhi tha. Ye iqsam darj zayl 
hen: 

Ijtehad fi Shara'a^ J ^) 
Ijtehad fil Mazhab(^^l ij ^k^) 
Ijtehad fil Masayel(J^I <^ jUiJ) 
Ijtehad e Muqayyad(-4^ ^U^l) 

[In main Aima Arba ko Mujtahid fil Shara'a ka Darja hasil hai 

Phr in kay Talamiza(pupils) ko "Mujtahid fil Mazhab ka Darja hasil hia 

Mujtahid fil Masayel main Imam Baazfroe'i masayel main apny Imam kay ijtehad se ikhtelaf krty hen, 
jese Ahnafmain Imam Tahavi, Sarakhsi or Bazdavi wgera. 

Mujtahid muqyyad ko "Ishab e Takhreej, Ishab e Tarjeeh, or Mumayizeen " kehty hen. ye bhi usool o furu 
main aqwaal e imam kay paband hoty hen mgr shara 'e ahkam ki hakeekat or marifat ki waja se baz 
ahkam ka istanbat or istakhraj krty hen. or baz riwayat or aqwal ko aik dusray per tarjeeh dete hen.] 

Is baab main baz ulma ne faqat Ijtehad fi Shara'a ki bandish ka fatwa dia or baaz ne or ehtayt ki bat ki to 
Ijtehad fil Mazhab tak bandish ka ftwa dia- 

Mgr ijtehad fil Msayel or Ijtehad e Muqayyad ki bandish ka kbhi kisi imam ne fatwa na dia tha. or ye 
Ummat e Muslima kay mujtahideen or fuqaha ka kbhi aqeeda hi nhi rha. 

[Aima Arba main se aik imam ne bhi ye ftwa nhi dia k hmaray Ijtehad or hmari tahqeeq se kbhi ikhtelaf 
na kia jye. Balkay un kay Shagirdon main kayi talmiza ne un se ikhtelaf kia. Or un ka ikhtelaf bhi baad 
main anay wale Imamon kay han Mazhab ka darja rakhta hai..] 

Isi lye ilmi aitbar se to ijtehad ki darja bandi or ijtehad ki aqsam kitabon main mojud thi or mojud hen 
mgr is dor e zwal or dor e ghulami ne zehno ko itna jamid kr dia ka amli tor per is dor k jamid 
muqalideen ne is k darwazay band kr diye. Ab jab ilm ki bat kren gy , Mazmoon likhna ho ya 
muqala(J^/thesis) likhna ho to "Ijtehad fil Masayel or Ijtehad e Muqayyad" kay Darwazay khulay hen- 
mgr jab amal ki bat hogi to mutlaq tor pe bandish ka ftwa den gy, kay kahin deen ka bhala na ho jye or 
kahin uljha hua masla hai na ho jye or jo nayi naslen msail ki waja se preshan hain or deen se door hoti ja 
rhi hen wo wapis deen ki traf lot na ayen... Deen se koi door jata hai to 100 bar jye , shriat per se kisi ka 
aitbar uth'ta hai to uth jye , islami fiqha per kisi ka aitbar khatm hota hai to ho jye mgr jo talay hum ne 
"Ijtehad" per Iga diye hen wo kisi ko kholnay ki jurrat nhi hai.. un ko hath nhi lagany den gy- 

Masla e Taqleed 



Ye bat zehn Nasheen kr len kay Taqleed haqeeqat main faqat ye hai kay ab koi neya mazhab 



bananay ki zrurt nhi rhi- In mazahib e Arba main se kisi aik ki pervi(^ ^/following) 

kren- Taqleed ka faqat yehi ma'ani( t ^) hai- Is k elawa jo Shakkhs taqleed kay ma'anadP") 
main koi or izafa krta hai, wo deen or shariat per zulm krta hai- Mazahib e arba kay hoty hue koi 
neya mazhab banany ki qati(^=>a) zrurt nhi hai- is lye main kehta hu kay jo mazahib 1200 ya 
1300 sal se tasalsul(iM^) kay sath chalay a rhe hen un kay ander itni lachak, wus'atO^-j) 
or capability honi chahye kay un main, apas main Masayel e Sharia kay darmyan 
tabadlay ki surat honi chahye or ye khilaf e taqleed bat nhi hai- jo shakhs is bat ko khilaf 
e taqleed smjta hai, us ki tbiat main tashadud hai or us main fehm or idrak ki kami hai- 
usey apni galat fehmi ko door kr lena chahye- 

Masla e Taqleed ye hai kay ap bunaydi tor pe kisi aik fiqhi mazhab ko follow kren or Masayel e 
Sharia ko gad mad ft* ^) na krty rhen kay namaz Hanafi Tareeqay per parhi , Roza Shafi'i 
treeqay per rakh lia, Nikah Hanbli Tareekay per kr lia ot Talaq Maliki treeqay per de di- Aisa 
krna khilaf e Adal hai, or ilmi dayanat kay taqaza per bhi pura nhi utarta..Han agr ap ko apne 
muntakhib krda fqhi mazhab kay Ahkam main koi aisa aib(sWdefect) nazar ata ho jo Quran o 
Sunnat ki Nusoos kay zahir kay khilaf ho to ap us kay baray ulma se ruju kren or agr koi hai na 
milay to phr us shara'e hukam kay ziman main kisi dusray mazhab ko follow kr len jis ka hukm 
quran o sunnat kay muwafiq ho- is main koi harj nhi- mgr masayel e Sharia ko khalt malt na 
kren jesa kay uper byan kia gya- 

Fiqha dar asal Quran o Sunnat ki Tabeer o Tashreeh ka nam hai or ye ummat per in Aima ka 
itna bara Ehsan hai kay Aima ne agr ye kam kr kay hum ko na dia hota to zindagi kay andar 
kisi qisam ki wahdat or yaksaniyat paida honay ka koi tasawwur bhi na hota- Mgr ye kehna kay 
ap kisi maslay per ikhtelaf nhi kr skty, koi tahqeeq nhi kr skty , Daleel say behs nhi kr sktay to ye 
sab ziadti hai. 

Kya Taqleed Wajib hai? 

Taqleed ka tasawwur is waqt ye ho chuka hai kay jis ko hum taqleed nhi balkay jumood or ta'atul ken 
skty hen. Is wakt taqleed ka tasawur ye bna lia gya hai kay mujtahid koi ho nhi skta (yani mujtehad fil 
Masayel or mujtehad e Muqayyad) , ab jo bhi hoga wo muqalid hi hoga or muqalid ki shan ye hai kay us 
ko kitab o sunnat kay dalayel se behs krnay ka koi haq nhi hai. Is ka matlab ye hai kay jo muqallid hai wo 
daleel se behs kr hi nhi skta, daleel se behs krnay ka haq sirf mujtahid ko hai. or mujtahid ab paida nhi ho 
skta. yani taqleed ye hai kay daleel ko utha kay sumandar main phenk do. Or fiqha main daleel kisi ko 
kehty hen??? Fiqha main daleel Quran o hadees ko kehty hen- Ab ye kehna kay ab koi kitna bara alim hi 
q na ho jye or uloom o funoon , fikr , baseerat, mutala , tahqeeq, istakhraj or istanbat jesi salahiyaton ka 
sumandar hi q na ho wo muqallid hi hoga mujtahid nhi ho skta, or jo muqalid hai use daleel se behs 
krnay ka koi hak hi nhi yani wo kitab o sunnat ki bat hi nhi kr skta- ye itni bari ziadti or gunah hai kay is 
kay baray main jo bhi kaha jye kam hoga—" Kitab o sunnat ko talaq dene ka naam aj kay dor main 
taqleed rakh dia gya hai." 

Agr ap Taqleed kay maslay per Aima ko parhen to unho ne "Taqleed" faqat awam kay lye wajib qarar di 
hai(yani jo Aami or jahil hai us kay lye kaha hai kay taqleed krna wajib hai)-mgr jo ahl e Istedad hen un 
k lye wujoob ka hukm nhi dia un ko "Targheeb" di hai- 



Jamad Taqleed or is ka Rad e Amal 



1 Jab taqleed is trah jumood or Ta'atul se badal gyi or kitab o sunnat se la ta'aluqi ka naam 
taqleed rakh dia gya to is ka rad e amal ye hua kay Fuqaha or fiqha kay khilaf , taleed kay khilaf 
jitnay makatib e fikar banay ye sirf or sirf rad e amal kay tor per ma'ariz e wujood(^j 
main aye. Har amal ka aik rad e amal hota hai or jamid taqleed ka rad e amal is surat main 
samnay aya. Qu kay ye aik inteha darjay ka action tha to is ka reaction bhi shadeed hua or 
nateeja ye nikla kay Aima Arba (Imam ul Azam Abu Hanifa, Imam Malik, Imam Shaf'i or Imam 
Ahmad bin Hanbal "Rizwan Ullah Alahim-Ajameen") kay khilaf boht sa mawad likha gya or khud 
zrurt e fiqha kay khilaf likha gya or aisa Maktab e fikr wujood main aya jis kay nizdeek fiqha 
deen kay khilaf kisi cheez ka naam hai. Is Maktab e Fikar ko "Salafi" maktab e fikar ka nam dia 
gya.Or ye "Salafi" tahreek fiqha kay khilaf hai. Naam is ka "Salafi" rakha gya yani "Salaf e 
Saliheen kay Treekay per" mgr un se pucho kay fiqha kay khilaf "Aslaf" main se kon tha? kisi 
aik ka naam bta do- 

lis door se pehle yani 1000, 1 100 sal ki tareekh main aik alim bhi aisa nhi milta jis ne mutlaqan 
fiqha ko ya fiqhi mazahib ko deen kay hawalay se mustrad kia ho. Ikhtelaf pehle bhi hua krty thy 
mgr jo alim bhi ikhtelaf krta tha wo fiqha kay daira main reh kr ikhtelaf krta tha. Allam Ibn e 
Temiyya ne bhi kayi masail main ikhtelaf kia mgr wo khud "Hanbli" mazhab kay follower thy- Ibn 
ul Qayyum ne ikhtelaf kia mgr wo bhi "hanbli" mazhab kay follower thy- 

2. Dusra Maktab e Fikar ye paida hua kay unho ne na sirf Fiqhi Mazahib ka or Mujtahideen 
fuqaha k kamon ki ehmiyat or ifadiyat ka inkar kia balkay bat yahan tak barhayi kay aksar o 
beshtar ahadees ka bhi fanni hawala bna kr inkar krnay lagay. Ahadees ko Sahih man'nay 
(^jU) se inkar kr dia yaha tak kay Imam Bukhari or Muslim ki ahadees ka inkar kia or kaha kay 
ye zakheera ahdees az sar e nov(>> ji) muratab hona chahye qu kay ye zakheera ahadees 
bhi sahih ahadees per mushtamil nhi. Faqat Quran per inhisaar hona chahye. Dil chasp bat ye 
hai kay wo ilmi aitbar se is ka aitraf nhi krty kay wo ahadees kay munkir hen mgr amli tor per is 
ka inkar krty hen , bilkul usi trah jis trah Ijtehad ko sirf ilmi tor per qubool kia jata hai mgr amli tor 
per ijtehad ka inkar kia jata hai. 

3. Teesra rad e amal ye hua kay aj kal kay kuch log jo Shariat kay uloom , funoon Dars e Nizami 

, Quran, Hadees, Fiqha Sarf Nahv nhi parhay hue jo bilkul hi koray hen unhon nay bhi ab ijtehad 
ka mansab sanbhal lia hai or "Mujarrad-^^" raaye ko ijtehad ka darja de dia hai. in ko hum 
"Intelligentsia" kehen gay. Ap In ahl e Fikr o Danish main se kisi ko cherh(jj^) kay dekhen har 
shakhs andar se apne ap ko mujtahid smjta hai. Wo kehty hen hum ijtehad qu nhi kr skty? 
Quran angrezi zuban main bhi mojud hai urdu zuban main bhi tarjumay kay sath mojud hai or 
tafaseer bhi mojud hen to bas in ko samjna hi hai na to in kay zarye quran ko smja ja skta hai. 
Ahadees bhi tarajim kay zariye smji ja skti hen lehaza hum bhi ijtehad kr skte hen. yani unho ne 
mujarrad raye ka naam ijtehad rakh lia or ye bhi jamid taqleed ka aik rad e amal hai. 

Mandarja bala tamaam rad e amal us wakt paida hue jab (jamid) muqalideen ne amli tor per 
ijtehad kay tmam rastay band kr dye. 

Ma Hasal Behs(^ Jg* I*) 



kisi aik Fiqha ko ya fiqha ki kitab ko Kulliyatan(j^ j>> J^)_ya juzvi had tak tak bhi nafiz krna aj 
ka taqaza nhi hai. Balkay aj ka taqaza usooli tor pe ye hona chahye kay Shariat ka qanoon 
kitabo sunnat per mabni ho or fiqhi mazahib us ki tabeerat or tashreehat ka darja rakhty hen. Is 
lye jis mulk main jis fiqhi mazhab kay followers ki aksahyat(^yj£i) ho , kitab o sunnat ki tabeer o 
tashreeh usi fiqhi mazhab kay mutabik honi chahye. 

Aik nuqta e nazar or, wo ye kay is dor main Masayel itnay complex or grave ho chukay hen 
kay har lehaz se sirf or sirf aik hi Fiqhi mazhab kay fatwa per inhesar krnay se aj kay sary 
masayel hal nhi ho skty. is lye deegar Fiqhi mazahib ko bhi apnay samnay rakhna pre ga or un 
se bhi masyel ko akhaz krna pre ga or ye moderate treeka hai. Agr Fiqha hanfi kay ftwa say kisi 
complex mattter (maslay) ka hal na mil raha ho or imam Shaf'i kay fatwa se mil jye to wahan 
ulama ko ye haq hoga kay Imam Shafi kay mazhab kay mutabik maslay ka hal maloom kren- 

Kitab o sunnat Qanoon ki asas ho, fiqhi Tabeer o tshreeh aksariyati mazhab kay mutabik ho or 
jaha koi complexity aye wahan deegar mazahib kay mutabik fesla kr kay khulay dil kay sath 
qubool kiajye or masayel ko resolve kiajye. 

Allah Hmaray Fikri Nazriyat ko Wusat ata krey or Hum ko Quran o Sunnat ka Sahih Fehm or 
Baseerat ata Farmaye! Ameen.. 

